cyanic-selkie/wikianc huggingface dataset:
סוניה בלקינד
קורות חיים
בלקינד הייתה פעילה בתחום הרפואה הציבורית והמונעת, וקידמה את רפואת הנשים. הייתה חברת הנהלה בבית ההבראה "שלוה" שייסדה אחותה אולגה חנקין ב-1938, שנועד למטופלים מועטי אמצעים. היא פתחה בתל אביב מרפאה פרטית ובה טיפלה ביהודים וערבים, נוצרים ומוסלמים ונבחרה לחברת כבוד של ההסתדרות הרפואית בישראל.
SHALOM (לוויין)
לוויין SHALOM (ראשי תיבות של "Spaceborne Hyperspectral Applicative Land and Ocean Mission") הוא תוכנית משותפת לסוכנות החלל הישראלית וסוכנות החלל האיטלקית לפיתוח לוויין צילום היפרספקטרלי.
אברהם דב בער פלאם
תולדות חייו
בעקבות הצלחת הספר פרסם פלאם משלים נוספים וסיפורים מקוריים שלו, תוך היתלות בשמו המוצלח של "המגיד מדובנא". כמו כן חיפש עוד בגניזה בבית הכנסת במזריטש ומצא מכתבים, טיוטות ורשימות שונות של המגיד. הוצאת כתבים אלו, וכתיבת הביוגרפיה של המגיד מדובנא, הפכו למפעל חייו של פלאם.
בשנת תקצ"ב (סביבות 1832), הוציא פלאם לאור פירוש להגדה של פסח בשם "חסד לאברהם" עם משלי המגיד מדובנא וכן סיפורים משלו. ההגדה הייתה להצלחה, והודפסה במהדורות נוספות. ההגדה הודפסה עם הסכמות של הרב שלמה קלוגר ושל הרב שלמה זלמן טיקטין - ממנהיגי הקהילות באותה עת.
לאחר עשור נוסף, בשנת ה'תרכ"ב (סביבות 1862) הוציא את "ספר המידות" - ספר על ההתנהגות המוסרית הרצויה. הספר כתוב לכאורה על פי אותו כתב יד של "המגיד מדובנא" שנמצא שנים רבות קודם לכן במזריטש, אך למעשה פרקים שלמים וסיפורים רבים מן הספר הם של פלאם עצמו. בהקדמה לספר מצורפת ביוגרפיה מלאה באנקדוטות ותיאורים על "המגיד מדובנא", אותם אסף פלאם ממכריו וחבריו של המגיד.
יחסי סרביה–רומניה
יחסי סרביה–רומניה הם יחסי החוץ בין רומניה וסרביה. שתי המדינות כוננו יחסים דיפלומטיים ב-19 באפריל 1841.
היסטוריה של חקר מוצא האדם
המאה ה-20: עדויות המאובנים למוצא האדם
תחום מחקר שלם בגאולוגיה, טפונומיה, פותח להבנת הדרכים שבהן נוצרים, מצטברים ומשתמרים מאובנים. מאז סוף המאה ה-19, ידע גאולוגי ומיפוי שכבות וסֶדימֶנטים (משקעים) מסייע רבות לתיארוך תקופתם של מאובנים, הן באופן יחסי (כלומר מי מהם מאוחר מן האחר) והן באופן מוחלט (כלומר קביעת הגיל בשנים). מאז שנות השישים מתחוללת מהפכה בתחום זה הודות למספר שיטות פיזיקליות של תיארוך, שמהן נפוצות כיום בעיקר שיטות רדיומטריות, המתבססות על קצב ההתפרקות של איזוטופים רדיואקטיבים שונים, ושיטות פלאומגנטיות, המתבססות על השינויים שחלו במהלך העידנים בכיוון השדה המגנטי של כדור הארץ. כיום משתדלים פלאואנתרופולוגים לתארך כל ממצא מאובן או ארכאולוגי במספר שיטות בלתי תלויות, במטרה לקבל תוצאות אמינות ככל האפשר. מתיארוכים אלו עולה שתהליך האבולוציה של האדם מקופי אדם קדומים התרחש בשבעה מיליון השנים האחרונות לכל הפחות, במהלך התקופות הגאולוגיות של המיוקן, הפליוקן, הפלייסטוקן וההולוקן.
יחסי ארמניה–ונצואלה
סקירה כללית
ב-14 ביולי 2005, האספה הלאומית של ונצואלה אימצה החלטה המכירה ברצח העם הארמני.
תאגיד
בעלי התאגיד יכולים להיות אדם, קבוצת אנשים או תאגידים אחרים. הקמתו של תאגיד מתחילה עם רישומו בגוף הממונה על כך. סיום קיומו של תאגיד מתבצע על ידי פירוק התאגיד.
לקוסט
היסטוריה
רנה לקוסט הקים את La Chemise Lacoste בשנת 1933 עם אנדרה גילייה, הבעלים והנשיא של חברת ייצור הסריגים הצרפתית הגדולה ביותר באותה תקופה. הם החלו לייצר את חולצת הטניס המהפכנית שלקוסט עיצבה ונלבשה על מגרשי הטניס עם לוגו התנין רקום על החזה. החברה טוענת שזאת הדוגמה הראשונה לשם מותג שהמופיע בחלקו החיצוני של פריט לבוש. החל משנות החמישים ייצרה איזוד בגדים המכונים איזוד לקוסט ברישיון למכירה בארצות הברית. שותפות זו הסתיימה בשנת 1993 כאשר לקוסט השיב לעצמו זכויות בלעדיות בארצות הברית להפצת חולצות במותג משלה. בשנת 1977, Le Tigre Clothing הוקמה בניסיון להתחרות ישירות עם לקוסט בשוק האמריקאי, ומכרה מגוון בגדים דומה, אך הציגה נמר במקום תנין.
מלינצ'ה
אטימולוגיה
שיבוש השם "מרינה" ל"מלין" בתוספת סיומת המעידה על כבוד "-צין" בשפת הנאוואטל של האצטקים, יצר את המילה "מלינצין" (Malintzin) שהילידים של מקסיקו השתמשו בה כדי לקרוא למלינצ'ה-מרינה ולקורטס, אותם ראו כישות אחת. קריאה אחרת של השם "מלין-צין" (Mãlin-tzin) שמשמעותה "אסירה (או שבויה) אצילה". את שם זה שיבשו הספרדים ל"מלינצ'ה" והוסיפו את תווית היידוע "לה".
המסע להונדורס, נישואים ולידת מריה
באוקטובר 1524 יצא קורטס ממקסיקו סיטי על מנת לתפוס את מושכות השלטון בהונדורס מידי אחד מקציניו קריסטובל דה אוליד (Cristóbal de Olid). המסע הפך לאסון. רוב הגייסות תחת פיקודו של קורטס מתו בדרך מתלאות רעב ומחלות ועם הגיעם למטרת המסע הוברר כי הקצין הסורר הוכנע על ידי חייליו שלא ראו בעין יפה את צעדיו העצמאיים. העדרו של קורטס ממקסיקו סיטי יצר תוהו שלטוני ומעמדו נחלש מאוד הוא חזר למקסיקו מהמסע בשנת 1525, אך נאלץ לצאת לספרד בשנת 1528 להגן על עצמו מול שלל תביעות ומול אויבים וידידים לשעבר שהפכו ליריבים.
מלינצ'ה באמנות עם מקסיקנית
דמותה של לה מלינצ'ה התגלגלה למספר ריקודים ותפקידים, לעיתים כדמות מרכזית בריקוד הקרוי על שמה (danza de la malinche) או כחלק מריקוד המקושר לדמויות קורטס ומוקטסומה, המפורסם שבהם הוא "ריקוד הכיבוש" (La Conquista) שמבוצע במחוז חליסקו. בריקוד זה, המציג את גרסת האינדיאנים לכיבוש, מופיעים שלושת הגיבורים ולצידם דמויות כגון חיילים ספרדים ולוחמים אצטקים, הריקוד, שהוא סדרת קרבות מסוגננים, מסתיים במותו של מוקטסומה או בהטבלת המקומיים לנצרות. דמויות שלושת הגיבורים מופיעות גם בריקודים אחרים, כגון "ריקוד הנוצה" (Danza de la Plum), גרסה מיוחדת של ריקוד הכיבוש שאופייני לאזור אואחאקה, אבל גם ריקודים בעלי רקע וסגנון אפריקאי, כגון "ריקוד השחורים" (danza de los negritos) בו דמותה מגלמת אישה מופקרת שתאבונה המיני הביא להרס הממלכות האינדיאניות. לעיתים דמותה של מלינצ'ה מופיעה בריקוד הידוע בשם "סנטיאגו" (danza de los santiagos) המתאר את הקרבות בין הספרדים למורים ולריקוד אצטקי הידוע כ"ריקוד המעופפים" (danza de los voladores). דמותה של לה מלינצ'ה מופיעה גם בריקודים "מקסיקניים" המבוצעים מחוץ לגבולות מקסיקו ובהם בניו מקסיקו ובגואטמלה. בריקודים הדמות מגולמת בדרך כלל על ידי רקדן הלבוש בבגדי נשים.
ספרות פמיניסטית
התנועה הפמיניסטית המקסיקנית (Chicana feminism) רואה את מלינצ'ה כארכיטיפ מרכזי להבנת מקומה של האישה המקסיקנית בחברה המסורתית. על פי התנועה, נשים מקסיקניות תוארו או בתפקיד הקדושה (האם) שאותה מייצגת גבירתנו מגואדלופה (Nuestra Señora de Guadalupe) או מלינצ'ה/יורונה בתפקיד הקדושה (הזונה חסרת המוסר), שילוש שלעיתים קרוי בפי סופרות פמיניסטיות "האימהות שלנו".
הוגות פמיניסטיות מקסיקניות, ובראשן סנדרה סיסנרוס (Sandra Cisneros), קבעו במאמרים שנכתבו בסוף המאה העשרים כי הזהות המגדרית של נשים מקסיקניות מורכבת מתוך התייחסות לשלוש הדמויות המיתיות הנזכרות לעיל. הכותבת הפמיניסטית ג'ין ואייט (Jean Wyatt) כתבה כי "מלינצ'ה הפכה לדמות מייצגת של המיניות הנשית שהיא בו בזמן פאסיבית וראויה לאונס ותמיד אשמה בבגידה". סיסנרוס מתארת את הדיכוטומיה בין דמות הקדושה לזונה: "בתרבות המקסיקנית יש שתי דמויות שהן מודל לחיקוי נשי: מלינצ'ה והבתולה מגודאלופה, ואתה יודע כי זו משימה קשה לבחור בין האחת לשנייה, כי אין דרך ביניים." על פי תאוריה זו שימשו הארכיטיפים כדך לשלוט, לפרש או להציג נשים מקסיקניות בכלל ובמיוחד בתרבות המקסיקנית-אמריקאית, ובמקביל יצרו דמויות אלו את הזהות המורכבת ובסיס הייחוס לנשים מקסיקניות.
ספרי במדבר
המדרש נקרא לעיתים מדרש "וישלחו", על שם הדרשה הראשונה שבו על פרשה ה פסוק ב:. הדרשות ממשיכות על פי סדר הכתובים, כך שחסרות דרשות על ארבע הפרשיות הראשונות. הקובץ כולל מדרשים על רוב חלקיו ההלכתיים של ספר במדבר ומעט מהחלקים הסיפוריים.
ת'ור בלילי
היסטוריה
כמשורר האוהד את שפת עמו, ייטס החליף את המילה "טירה" באנגלית (Castle) במילה האירית Túr (מגדל או Thoor לפי ההגייה באנגלית), ומכאן לקוח שם הטירה: ת'ור בלילי. במשך 12 שנים שימשה ת'ור בלילי בתור בית קיץ ומקום מרגוע עבור משפחת ייטס. במכתב לחבר, ייטס כותב: "כאן במקום הזה, כל דבר הוא בעל יופי, עדי כדי כך שעזיבה למקום אחר היא כמו להשאיר את יופי המקום מאחור". לפיכך, אין זה פלא שטירת בלילי העניקה השראה לייטס המשורר בכותבו שירים כמו "המגדל" (The Tower) ו"קול פארק ובלילי" (Coole Park and Ballylee). ב-1929, משפחת ייטס החליטה לעזוב את טירת בלילי, והטירה הדרדרה למצב של הזנחה, עקב היותה לא מאוכלסת.
שה-ג'יאג'וואנג
בשנות החמישים, הפכה מעיר משנית לעיר חשובה ומרכזית בסין כאשר עברה תהליך תיעוש נרחב במסגרת התפתחות קיצונית שעברה לאחר ייסוד הרפובליקה העממית של סין בשנת 1949. אוכלוסיית לב-מרכז העיר לבדה הוכפלה פי ארבעה תוך 30 שנים.
העיר מהווה מוקד מרכזי של עורקי תחבורה. לצד העיר באודינג העתיקה ממנה ושנמצאת מצפון לה במחוז חביי, משמשת שה-ג'יאג'וואנג כמקום לגיסות חילות מצב גדולים למקרה שיש צורך להגן על בייג'ינג.
פיתוח עירוני במאה ה-20
אולם רק בשנת 1949 הפכה לעיר מרכזית מבחינה תעשייתית. בין השנים 1948–1958, גדלה אוכלוסייתה ליותר מפי 3 ממספר תושביה עד לשנת 1948. בשנות החמישים נעשה פיתוח רחב-היקף בתעשיית הטקסטיל בעיר, עם פיתוח מלאכת טווייה של כותנה, אריגה, הדפס על אריגים וצביעת אריגים. בנוסף, החל ייצור של עיבוד צמחים במגוון חוות מקומיות. בשנות השישים הפכה העיר גם מקום לתעשייה כימית חדשה, עם הפקה מצמחים של חומר הדשן להפריית הקרקע, והפקת התרכובת נתרן הידרוקסידי.
אמנות
מרכז האמנות של מחוז חביי נמצא בעיר. בשה-ג'יאג'וואנג תרבות עשירה של מוזיקת רוק. יש בה מספר להקות רוק בסגנון מחתרתי שמופיעות בעיקר בפאבים. בעיר מייצרים שניים מכתבי-העת המובילים בסין בנושא מוזיקת רוק, הנקראים "סו-רוק" ו-"אקס-מיוזיק", הנדפסים לתפוצה ארצית ומהווים במה עיקרית לקידום מוזיקת הרוק בסין.
לואיס אצ'ווריה אלברס
ביוגרפיה
אצ'ווריה היה למזכיר הפרטי של נשיא המפלגה המוסדית המהפכנית (PRI) השלטת במקסיקו מאז המהפכה המקסיקנית בשנת 1940 וקיבל תואר במשפטים מהאוניברסיטה האוטונומית הלאומית של מקסיקו בשנת 1945. במסגרת תפקיד זה שירת את לאסרו קארדנאס, מנואל אבילה קמאצ'ו, מיגל אלמאן ולדס, אדולפו רואיס קורטינס ואדולפו לופס מטאוס. הוא עלה במהירות במעמדו בקרב החוגים הפוליטיים והחזיק בכמה תפקידים חשובים בממשלה ובתוך מפלגת ה-PRI. כל זאת לפני שהתמנה למזכיר הפנים של מקסיקו בשנת 1964 על ידי הנשיא גוסטבו דיאס אורדס. הוא ספג ביקורת קשה על התנהלותו בהפגנות הסטודנטים ב-1968 איפה שהשתמש בדיכוי משטרתי של המחאות אשר הגיעו לשיאן ב"טבח טלטלולקו", בו נהרגו או נפצעו יותר מ-300 מפגינים ואלפים נעצרו. בשנת 1970 מינה אותו הנשיא אורדס ליורשו בנשיאות בקביעתו כמועמד למשרה מטעם ה-PRI בבחירות של אותה השנה.
לאחר שהפך לנשיא, עבר אצ'ווריה בצורה חדה אל מחנה השמאל במפלגה. הוא שחרר את מרבית האסירים שנעצרו בשנת 1968, חילק מיליוני דונמים מחדש בקרב החקלאים חסרי הקרקעות, הרחיב את התשתיות הממשלתיות עבור הביטוח הלאומי, הדיור והתחבורה, והשליך סכומי עתק גדולים לטיפוח של תשתיות ציבוריות חדשות. בהיפוך של עמדתו הקודמת, אצ'ווריה הציג תוכנית ארצית לתכנון הסדר הילודה בתוך המשפחה הממוצעת להפחתת גידול האוכלוסייה. הממשל שלו הוטרד מאינפלציה נרחבת שפגעה בערך הפסו המקסיקני, אבטלה גבוהה ואחוז לא יודעי קרוא וכתוב גבוהה ברחבי המדינה, בין לבין עקב הזנחת התחום החינוכי בידי הממשל שהיה אחראי עליו.
נפטר ב-8 ביולי 2022.
מופע הטלוויזיה של רוקי
שידור
הקרנת הבכורה של הסרט התקיימה ב-20 באוקטובר 2016, בערוץ פוקס.
קלוגה
היסטוריה
בסוף 1941 הייתה קלוגה תחת כיבוש נאצי שנמשך כשלושה חודשים שבמהלכו נהרסו 196 בתים ויותר מ־850 משפחות נותרו ללא קורת גג. אף על פי שהכיבוש נמשך שלושה חודשים בלבד בעיר פעל גטו.
גטו קלוגה
עם פרוץ המלחמה בין גרמניה לבין ברית המועצות התפנו רוב יהודי קלוגה מזרחה, וכשנכנסו הגרמנים לעיר ב-13 באוקטובר 1941 נשארו בה כ-150 יהודים – רובם נשים וילדים, זקנים וחולים. עם תחילת הכיבוש פורסמה שורת איסורים: נאסרו על היהודים הנוכחות בכיכרות, בשווקים ובמקומות ציבורים, השימוש בבתי מרחץ ובחשמל והקניות בשוק. על תושבי העיר נאסר כל קשר עם היהודים. בכרוזים שפרסם הפיקוד הגרמני בחוצות העיר הואשמו היהודים בבולשביזם ובאחריות לפרוץ המלחמה. על היהודים הוטל לשאת טלאי בצורת כוכב מחומש ובעיר החלו מעשי שוד של רכוש היהודים וכמה יהודים נהרגו במהלכם.
אולג סקריפוצ'קה
קריירה ברוסקוסמוס
בשנת 1997 סקריפוצ'קה הוסמך כקוסמונאוט. מינואר 1998 עד נובמבר 1999 למד בקורס מתקדם להכשרת החלל של רוסקוסמוס, סוכנות החלל הרוסית. מאפריל 2007 עד אפריל 2008, התאמן כחבר צוות הגיבוי של משלחת 17 לתחנת החלל (סויוז TMA וכמהנדס טיסה של התחנה). מאוגוסט 2008 התאמן כחבר במשלחת 25/26 ומהנדס טיסה סויוז TMA-M.
משלחת 25/26
מזג האוויר בעת הנחיתה היה קשה עם רוחות חזקות וטמפרטורות נמוכות ביותר. בפרשנותו לנחיתה, אמר דובר נאס"א, רוב נביאס, "הייתם חושבים שזו הייתה סצנה מהקוטב הצפוני", כדי להסביר את תנאי האקלים הקיצוניים.
הליכות חלל
סקריפוצ'קה השתתף בשלוש הליכות חלל במהלך שהותו על תחנת החלל כמהנדס טיסה 25 ו-26.
במהלך הליכת החלל, קונדראטייב וסקריפוצ'קה הסירו את מחולל פעימות הפלזמה בצד העגינה של מודול זבזדה שהיה חלק מניסוי לחקר הפרעות ושינויי ביונוספרה מזרימת פלזמה לתחנת החלל. הגנרטור, שהיה מכוסה, הוסר והוחזר בתוך מנעל האוויר מסוג Pirs. הם גם הסירו את הניסוי המסחרי Expose-R מצד העגינה של זבזדה. החבילה המשותפת של סוכנות החלל האירופית והרוסית מכילה מספר דגימות חומר שהושארו פתוחות לתנאי החלל. בעבודה בתוך מנעל האוויר של פירס, לקחו קונדראטייב וסקריפוצ'קה את מצלמת העגינה החדשה למודול (Rassvet (MRM1 ונשאו אותה לאתר העבודה על Rassvet. הם התקינו את המצלמה וחיברו אותה למחבר חוטי מחווט מראש, המשדר את הווידאו לתחנת החלל.
מעמד משווני
מעמד גרמני, או חצובה גרמנית
חצובה גרמנית איכותית נבנית מחומרים קשיחים ועבים, על פי רוב פלדה, עם מנגנון גלגלי שיניים חרוט בדיוק גבוה. לכן משקלה של חצובה גרמנית איכותית הוא כפי שלושה מהציוד אותו היא נושאת, ולרוב אף יותר. חצובות גרמניות יקרות יותר בנויות מטיטניום וסיבי פחמן המספקים את החוזק הדרוש בשליש מהמשקל.
הערות שוליים
Montierung
חאן אל-סולטאן
בגג הסמטה המוליכה אל חצר החאן קבועים פתחים לאוורור ולתאורה, ומי גשם החודרים דרכם מתועלים אל בורות מים. בשער הסמטה הייתה דלת רחבה שאפשרה מעבר בהמות משא, וניתן היה לסוגרה ולבודד את החאן מהרחוב. בסמטה וסביב רחבת החאן ניצבים מבנים בני שתי קומות - בראשונה חדרים גדולים לבהמות ולסחורה, ובשנייה חדרים קטנים יותר עם מרפסות, ששימשו כאכסניה לסוחרים.
ישראל, למה
הפקה
הסרט הוקרן לראשונה שלושה ימים בלבד לאחר מלחמת יום הכיפורים. תשומת לב תקשורתית התעוררה בעקבות אירוע בהמבורג, גרמניה, באוקטובר 2009, בו קבוצות שמאל מנעו באלימות הקרנה של הסרט בטענה שהוא מציג נקודת מבט ציונית חד צדדית.
דרך המלך הפרסית
התייחסות לדרך המלך בתרבות
על אוקלידס נאמר כי ענה לתלמי מלך מצרים לאחר שהלה בקש ממנו לדעת מהי הדרך הקלה ביותר ללימוד מתמטיקה כי "אין דרך מלך לגאומטריה".
מרוסיה באהבה (ספר)
מרוסיה באהבה (באנגלית: From Russia, with Love) הוא ספר מאת איאן פלמינג משנת 1957, החמישי בסדרת ספרי ג'יימס בונד. הספר זכה להצלחה רבה ברחבי העולם, וב-1963 עובד לסרט באותו השם בכיכובו של שון קונרי.
אמנון נויבך
חיים אישיים
נויבך, נשוי ואב לשתיים, הוא אביה של העיתונאית קרן נויבך. מתגורר בקריית אונו.
וילקובישק
וילקובישק (בליטאית: Vilkaviškis, וילקבישקיס) היא עיר ומרכז מנהלי של מחוז משנה וילקובישק שבמחוז מריאמפולה בדרום-מערב ליטא. גרים בה כ-13,000 תושבים.
ראשיתה של וילקאווישק היהודית
ועדה קהילתית של רבנים ואישים מכובדים של הקהילה ניהלו את החיים הציבוריים. ועדה זו ניהלה את כל מוסדות הדת, החינוך והרווחה. נציגי המדינה לא התערבו כלל בסוגיות הפנים של היהודים, ולכן הוסמכו הרבנים לרשום לידות ולמות, לגבות מיסים לצורכי הקהילה וגם לשמש שופטים בסכסוכים בין חברי הקהילה. המחברת (פנקס) של הקהילה בשנים 1692–1833 נמצאת בארכיון המרכזי של תולדות העם היהודי בירושלים.
הלך מלחמת העולם הראשונה עברה וילקובישק פעמים אחדות מממשל אחד למשנהו, היהודים סבלו מהתעללות בידי חיילים רוסים, ורבים עזבו. במהלך הכיבוש הגרמני (1915–1918), היהודים, כמו כל אחד אחר, סבלו מגזרות המגבלות השונות של הכיבוש, וחיי הקהילה היהודית שותקו. היהודי רבינוביץ היה ראש העיר בשנים אלה.
קפריסין
קבלת העצמאות
בשנות ה-50 של המאה ה-20 נאבקה קפריסין על עצמאותה. המאבק כלל את פעילותה של המחתרת הצבאית "אאוקה", שביתות והפגנות. מאבק זה הסתיים בשנת 1960, בקבלת העצמאות מבריטניה והקמתה של "רפובליקת קפריסין". בדרום האי שמרה בריטניה על שליטתה בשני שטחי בסיס ריבוניים, אקרוטירי ודקליה.
חוקת הרפובליקה קבעה הפרדת רשויות ומשטר נשיאותי, הכוללים מערכת מורכבת של איזונים ובלמים, שנועדו להגן על האינטרסים של הקפריסאים הטורקים ולהבטיח להם ייצוג הולם במוסדות המדינה. לרשות המבצעת, למשל, מונה נשיא ממוצא יווני, ולצִדו סגן נשיא ממוצא טורקי, שנבחרו כל אחד על ידי קהילתו. לכל אחד מהם ניתנה זכות וטו לגבי סוגים מסוימים של חקיקה והחלטות נשיאותיות. הנשיא הראשון ששלט עד להפיכה הצבאית ב-1974 היה הארכיבישוף מקאריוס השלישי.
גאוגרפיה
קפריסין ממוקמת באזור הצפון-מזרחי של הים התיכון, בין אירופה, אפריקה ואסיה. האי קפריסין הוא האי השלישי בגודלו בים התיכון אחרי סיציליה וסרדיניה; הוא משתרע על שטח של 9,251 קמ"ר, ושוכן 65 ק"מ דרומית לטורקיה, 96 ק"מ מערבית לסוריה, 385 ק"מ צפונית למצרים וכ-980 ק"מ דרומית-מזרחית לאתונה. מרחק קפריסין מישראל הוא פחות מ-240 ק"מ בנקודות הקרובות.
תיירות
תיירות סיור וארכאולוגיה לא קיימת כמעט באי. אמנם קיימים בקפריסין אתרים היסטוריים, חלקם בני יותר מ-1,000 שנים, אך לא ניתן למצוא באי מקומות בעלי חשיבות היסטורית רבה, שכן לקפריסין לא היה מעולם תפקיד חשוב בהיסטוריה האזורית, כפי שיש ליוון או לארץ ישראל.
יחסי הונגריה–ונצואלה
סקירה כללית
הונגריה הייתה בין 28 מדינות האיחוד האירופי שהתעלמו מתוצאות הבחירות לאספה המכוננת הלאומית בוונצואלה 2017. הונגריה התעלמה גם מתוצאות הבחירות לנשיאות בוונצואלה 2018, בהם הוכרז ניקולאס מדורו כמנצח. בשנת 2019, במהלך המשבר הנשיאותי בוונצואלה, הכירה הונגריה בחואן גואידו כנשיא ונצואלה.
רג'ווה אל-חוסיין, נסיכת ירדן
ראשית חיים וחינוך
אאל סייף נולדה בריאד, בירת ערב הסעודית, ב-28 באפריל 1994. היא הצעירה מבין ארבעה ילדיו של איש העסקים הסעודי ח'אלד אאל סייף, מנכ"ל קבוצת אאל סייף, ואשתו עזה אאל סודאיירי. משפחת אאל סייף, הנחשבת לחלק מהאצולה הסעודית, מגיעה משבט סובאי, השייח'ים של העיירה אל-עטאר בסודאיר.
אמה נמנית עם משפחת אאל סודאיירי, אותה משפחה של אמו של מלך ערב הסעודית, וכן זו של בת זוגו המנוחה, סולטאנה בינת תורכי אאל סודאיירי. בדרך זו היא בת דודה מדרגה שנייה של סלמאן, מלך ערב הסעודית.
סרגיי קריקאליוב
ביוגרפיה
קריקאליוב סיים את לימודיו בתיכון ב-1975, והתקבל לאוניברסיטת הנדסת מכונות משם יצא עם תואר מהנדס מכונות ב-1981. אחר שסיים את לימודיו בהצטיינות, הצטרף ל"אנרגיה" תעשיית החלל של רוסיה היום ושל ברית המועצות דאז. בחברה הוא השתלב בתפקידי הנדסה רבים ובהם הנדסת אמצעים חדשים למערכות חלל. מאוחר יותר שימש בתפקיד של מהנדס טילים בכיר.
על עבודתו במהלך השנים, קריקאליוב זכה לתארים רבים ובהם אות גיבור ברית המועצות ולאחר מכן, אות גיבור רוסיה, אות לגיון הכבוד הצרפתי וגם אות לנין.
פעילות משלחת קבועה מס' 11 בתחנת החלל הבין לאומית
ב-18 באוגוסט בוצע פעילות חוץ רכבית בה נערכו מספר ניסויים והתקנת מצלמה נוספת. הפעילות נמשכה כ-5 שעות.
גארי לארסון
'הצד הרחוק'
כאמור טורו הראשון נקרא 'הדרך הטבעית' והוא החל להופיע ב-1979, ב-1 בינואר 1980 עבר לארסון לרשת 'סן פרנסיסקו כרוניקל' ומאז הופיעה הקריקטורה השבועית שלו, בכל עיתוני הרשת עד לפרישתו ב-1 בינואר 1995. את נימוקו לפרישה הסביר, "שהקריקטורות מתחילות לחזור על עצמן, והוא אינו רוצה שהן ידרדרו לבית הקברות של הבינוניות".
אקזיט (עסקים)
בישראל
ישראל, שבה תעשיית הייטק והון סיכון משגשגת, בולטת בעולם במספר חברות הטכנולוגיה שביצעו אקזיט. בעשור שבין 2003 ל־2012 נמכרו בישראל 772 חברות ב־41.6 מיליארד דולר. בכל שנה היו בישראל אקזיטים בסכום ממוצע של כ־4 מיליארד דולר. בתקופה זו התעשייה המובילה בכמות האקזיטים הייתה תעשיית השבבים: בתחום הזה בוצעו יותר רכישות מאשר בכל תחום אחר, והמחיר הממוצע לעסקה היה 100 מיליון דולר. תשעה מתוך עשרת האקזיטים הגדולים של התקופה הזאת היו חברות ציבוריות שכבר נסחרו ברגע המכירה בבורסה. בסוף התקופה הזאת חלה האטה בתחום רכישות חברות השבבים, לצד צמיחה בתחומי התקשורת הסלולרית, האינטרנט, התוכנה והסייבר.
מנצ'קין (חתול)
היסטוריה
בשנת 1991 הוצג המנצ'קין בפני הציבור במסגרת תערוכת חתולים שערך ה-TICA ('איגוד החתולים הבינלאומי') במדיסון סקוור גארדן בניו יורק. TICA גם החליטו על תוכנית רבייה לשימור הגזע. בשנת 1995 המנצ'קין התקבל כגזע מוכר רק ב-TICA ולא התקבל ב-CFA ('איגוד רישום גזעי חתולים') ולכן הוא מוגדר כחתול רגיל עם רגליים קצרות. הטענה היא שמדובר במוטציה של החתולים שעלולה לגרום להם בעיות בריאותיות והארגון אינו רוצה לתמוך במוטציות בכוונה או בטעות.
הדבר היה ככה
תמצית העלילה
סבא אהרון היה חקלאי כושל ומדי פעם כשהמשק היה מגיע לפי פחת היה נעלם לזמן מה. את אחיו ישעיהו שהעדיף להגר לארצות הברית, שינה את שמו ל"סם" והקים "ביזנס", הוא כינה "בוגד כפול", כלומר לא ציוני ולא סוציאליסט. כששלח לו סם דולרים הוא החזיר אותם כי לא רצה לקבל כסף שנוצר תוך ניצול עמלם של בני מעמד הפועלים.
אדם יאנג
Port Blue
במסגרת המיזם המוזיקלי Port Blue פרסם יאנג רק אלבום אחד במהלך שנת 2007 בשם "The Airship" ואלבום EP אחד בשם "The Albatross".
מונטגיו פארקר
חייו
פארקר התלהב מהרעיון, גייס כספים רבים, ויצא בשנת 1909 לירושלים. כדי לחסום באיבן כל לשון רעה וביקורת שעלולות היו לצוץ בירושלים על המשלחת שהתנהלה בסודיות רבה, גייס פארקר למשלחתו את חוקר המקרא, תושב ירושלים האב לואי-איג וינסאן מבית הספר הצרפתי למקרא ולארכאולוגיה בירושלים. לוינסאן לא הייתה זכות החלטה בקביעת האסטרטגיה של החפירה, כלומר היכן בדיוק יש לחפור, אך הוא הורשה לתעד את השרידים שנמצאו בחפירות.
אריות הים
אמצעי לחימה
מטולי רקטות:
אחרון פיראטי הרקיע
עלילה
רוק הוא אביר ספרן צעיר, שיחד עם חבריו יוצא למסע מחקר ביערעבות. הוא עוקב אחרי דובי בנדר עד לכינוסם השנתי, ושם פוגש דמות מיוחדת-טוויג האגדי. טוויג מספר לו שהוא וצוותו על הספינה "פושטתרקיע" יצאו לעבר גאונהר כדי לאסוף את מוג'ין, גום ודגיער שנשארו שם, אך בדרך הם לקו בקדחת-המים-השחורים, ואיש לא שרד מלבד טוויג. 16 שנה שייט טוויג ברקיע, עד שלבסוף עגן את ספינתו בארצותסוף-איפה שפגש את הגלואמלוזר הנורא-ומאז חי עם דובי הבנדר.
חוק החנינה
חוק החנינה, התשכ"ז-1967 הוחק לאחר הניצחון במלחמת ששת הימים.
רות מוריץ
רות מוריץ "דבורה" (29 בינואר 1930 - 11 ביוני 1948, כ"ט בטבת ה'תר"צ - ד' בסיוון ה'תש"ח) הייתה חיילת ומפקדת באצ"ל שנהרגה לאחר שלא הסכימה להפקיר חיילת בשטח עוין.
חנניה, מישאל ועזריה
הערכה למעשה חנניה, מישאל ועזריה
בספרות חז"ל, מעשה חנניה, מישאל ועזריה בכבשן האש שימש מופת לקידוש השם. חז"ל הפליגו בחשיבות המעשה ואמרו (מדרש שוחר טוב על ): "באיזה זכות יצאו בני ישראל ממצרים? בזכות חנניה מישאל ועזריה". במסכת שמחות מצוינים פפוס ולוליאנוס, הרוגי המלכות ממרד התפוצות, כצאצאיהם של חנניה, של מישאל ושל עזריה, ואולי הכוונה היא צאצאיהם הרוחניים.
קרב עזה השני
מהלך הקרב
בבוקר 17 באפריל החלה הארטילריה הבריטית בהרעשה ארטילרית על העיר עזה ועל המוצבים הטורקים. על עזה נורתה אש משני כיוונים. על ידי סוללות תותחים שהתמקמו מדרום לעיר ועל ידי שני כלי שיט נושאי תותחים בריטים וסיירת צרפתית. בבוקר 19 באפריל, בעת שהחל יום הלחימה העיקרי, שכלל הסתערויות חיל רגלים ופרשים, מיקדו קני הארטילריה הבריטים את אישם על גבעת עלי מונטר שמדרום מזרח לעזה. בהפגזה זו נורו לראשונה פגזי גז רעיל במערכה בארץ ישראל, אולם בדיעבד התברר כי אלו כמעט ולא השפיעו על החיילים העות'מאנים (עקב שימוש בגז שהתנדף בטמפרטורות ששררו באזור וכמות לא מספקת של פגזים).
מדד תל בונד 20
משקל כל איגרת חוב במדד נקבע על פי היחס בין שווי השוק שלה לבין סך שווי השוק של 20 איגרות החוב המרכיבות את המדד. אם משקלה של איגרת חוב בודדת גבוה מ-10%, משקלה במדד ייקבע ל-10% והמשקל העודף יחולק באופן יחסי בין שאר איגרות החוב במדד.
המדד התפרסם לראשונה על ידי הבורסה לניירות ערך ב-פברואר 2007.
גלונית הסלעים
מאפייני המין
בן שיח נמוך, מסועף וגובהו נע בין 30 ל-60 ס"מ. הצמח נשיר חלקית - עלוותו מתחדשת בעוצמה באמצע נובמבר וניכרת עד סוף יולי, ואז במהלך הקיץ והסתיו מרבית עליו נושרים, אך הוא ממשיך להטמיע בעלים המעטים הנותרים. הוא אינו ריחני. לפי הגביע היבש קל לזהות את הצמח גם כשהוא ללא פרחיםו.
הגביע, שאורכו 6 עד 8 מ"מ, דמוי משפך שפתחו צר ובעל 10 עורקים. הוא מאוחה עלים עד שפתו ומסתיים ב-10 שיניים ברורות. בגלונית מצויה יש 10 שיניים ואילו בגלונית פלשתית ובגלונית מבאישה רק 5 שיניים. השיניים משולשות, חדות ומסתיימות בחוד דוקרני קצר והן כמעט שוות וערוכות לסירוגין, שן ארוכה ושן קצרה. הגביע היבש משתייר ועוטף את הפרודות (הזרעים) ושיניו נעשות קוצניות במקצת.
הבחירות לנשיאות ארצות הברית 1972
הבחירות לנשיאות ארצות הברית ב-1972 היו מערכת הבחירות הנשיאותיות ה-47 במספר לנשיאות ארצות הברית ונערכו ב-7 בנובמבר 1972. המועמד של המפלגה הדמוקרטית היה הסנאטור ג'ורג' מקגוורן מדקוטה הדרומית, שהריץ מסע בחירות אנטי-מלחמתי מול הנשיא הרפובליקני המכהן, ריצ'רד ניקסון, אבל נפגע קשות ממעמדו כ"אאוטסיידר", מחוסר תמיכה מצד מפלגתו, ממעמדו כסמן שמאלי קיצוני וגם משערוריית פיטורי המועמד שלו לתפקיד סגן הנשיא, תומאס איגלטון.
הדמוקרטית שירלי צ'יזהולם הייתה המועמדת השחורה הראשונה שניסתה להתמודד לתפקיד של מועמדת ממפלגה מרכזית, ופטסי מינק הייתה האמריקנית הראשונה ממוצא אסייתי שניסתה להתמודד על המועמדות הדמוקרטית. הייתה זאת הפעם הראשונה שהוואי תמכה ברפובליקנים. יחד עם הבחירות לבית הנבחרים ולסנאט, הייתה זאת הפעם הראשונה בה אנשים בגילאים 18 עד 20 יכלו לבחור, לפי התיקון ה-26 לחוקת ארצות הברית. הייתה זאת מערכת הבחירות הראשונה בה קליפורניה קיבלה את מספר האלקטורים הגדול ביותר, מצב שנשאר מאז.
מפלגות אחרות
המועמד המרכזי היחיד ממפלגה שלישית ב-1972 היה הרפובליקני השמרן ג'ון שמידט מהמפלגה העצמאית האמריקאית (בה רץ ג'ורג' וולאס ב-1968). הוא התמודד ב-32 מדינות וקיבל יותר ממיליון קולות אולם לא זכה באלקטורים, בניגוד לוולאס. הוא כן הוביל על מקגוורן בארבעה מחוזות באיידהו, והיה המועמד השלישי הראשון שהגיע למקום שני במדינות ללא עבדות מאז ויליאם למקה בחמש מדינות בדקוטה הצפונית ב-1936.
מדד תל בונד 40
מדד תל בונד 40 הוא מדד הכולל 40 איגרות חוב קונצרניות, צמודות למדד ובריבית קבועה, שהן בעלות שווי השוק הגבוה ביותר אחרי 20 איגרות החוב הקונצרניות הכלולות במדד תל בונד 20. 60 איגרות החוב בשני מדדים אלה כלולות במדד תל בונד 60.
המדד מייצג את השינוי המצרפי במחיריהן של איגרות החוב הכלולות בו.
פלום
תחבורה
שדה התעופה הקרוב ביותר לכפר הוא שדה התעופה סוגנדאל שממוקם במרחק 70 קילומטרים מפלום.
חזקיה הכהן רבין
קורות חיים
בנו הוא הרב יהודה הכהן רבין,
בית הדין בבוכרה
בבית דינו היו יושבים כדיינים מפעם לפעם השדרי״ם שפקדו את ערי בוכארה בין השדרים שישבו בבית הדין אנו מוצאים את רבי אליהו משה פאניז'יל לימים הראשון לציון ורבי יצחק אשכנזי - בנו של הראשון לציון רבי אברהם אשכנזי.
יחסו לארץ ישראל
כשעזב את בוכרה במטרה לעלות לישראל דרך ערי פרס בשנת ה'תרפ"ט, מילא את מקומו אחיינו הרב בן ציון, עד לשנת ה'תרצ"ג.
ספרו
עטרת חזקיה - מזכרת הגיטין - מכתבי תורה והלכה שהגיעו אל שולחנו בבית הדין, ובתוכו רוכזו גיטין וחליצות מתקופת כהונתו בבוכרה.
תאוריית ההתקבלות
תאוריית ההתקבלות היא אסכולה מרכזית בחקר התקשורת, ובהרחבה במדעי החברה שהתפתחה בארצות הברית במהלך שנות ה-70 בהשפעת תאוריות של חקר קהלים. הנחת היסוד של תאוריית ההתקבלות היא שקהלים שונים מפרשים את אותו הטקסט באופן שונה. בין הראשונים שתרמו לפיתוח תאוריה זו היה מדען אמריקאי סטיוארט הול שלצד תאוריה זו פיתח גם מודל הצפנה/פענוח. מחקרים שפורסמו בתקופה זו שונים ממחקרים קודמים בחקר התקשורת, הבוחנים את המסרים המקודדים בטקסט עצמו או ממחקרים מאוחרים יותר הבוחנים את השימושים והסיפוקים הנעשים בטקסט. תאוריית ההתקבלות עשתה מהפכה בפרשנות המודרנית. אחרי פרסום דעותיהם של וולפגנג איזר והנס רוברט יאוס, הפסיקו להתרכז בפרשנות ובביקורת והחלו להתייחס לבדיקת החברה עצמה והדרך בה היא מקבלת ומושפעת מהדברים.
דוגמאות למחקרי התקבלות
דוגמה בולטת נוספת למחקר התקבלות הוא מחקרה של ג'אניס ראדווי (Radway) במסגרתו חקרה כיצד נשים הקוראות את "הרומן הרומנטי" מפרשות את הסוגה הזו. ראדווי רצתה לבחון האם יש מאפיינים משותפים לקבוצות שקוראות סוגה מסוימת. ראדווי מצאה שהנשים שקראו את הספרים היו עקרות בית, רעיות ואימהות שסדר יומן וחייהן סבב סביב הטיפול בילדים, בבית, ובמשפחה. הנשים השתייכו למעמד הבינוני-גבוה, והתגוררו בפרברים. חלקן לא עבדו בשוק העבודה, ואחרות עבדו במשרה חלקית. נשים אלו קנו את הספרים מאותה חנות והתייעצו עם אותה מוכרת באופן שהפך אותן לקהילה פרשנית הקוראת ומפרשת את הספרים במשותף.
באופן מסורתי האקדמיה תפסה את סוגת ה"רומן הרומנטי כז'אנר ספרותי נחות אינטלקטואלית, המשמר את הפטריארכיה על ידי שימור תפקידי מגדר מסורתיים, שכן ברומן הרומנטי" הנשים מוצגות כדמויות תלותיות, הממתינות לגבר שיבוא ויציל אותן ממצבן. אולם, הנשים איתן שוחחה ראדווי לא תפסו כך את הדמויות, ומצאו בקריאת הספרים מקור להפקת ידע ולהעצמה אישית. כלומר, הקריאה הייתה פעולה ששחררה אותן מתפקידיהן המסורתיים בבית. הקוראות פירשו את הסיפורים בין היתר כמודל למערכות יחסים בין גבר לאישה, שבהן הכל אפשרי והאהבה חייבת להתממש למרות המכשולים בדרך. ראדווי מציינת במחקרה כי הקריאה לעולם אינה מנותקת מההקשר התרבותי ומציאות חייו של הקורא.
פימה ליפמנוביץ'
עלייה לישראל
לאחר שעלה לישראל התעקש להתנדב לצה"ל למרות גילו, ושירת כמכונאי במהלך מלחמת יום הכיפורים.
Windows Movie Maker
Windows Live Movie Maker 2009
ב-2009 שינתה מיקרוסופט את Movie Maker עד יסודה ולא כללה את תוכנה זו ב-Windows 7. התוכנה הייתה חלק מחבילת Windows Live Essentials. שם התוכנה שונה ל-Windows Live Movie Maker. גרסת הבטא של התוכנה יצאה ב-17 בספטמבר 2008 וגרסתה הסופית שוחררה ב-19 באוגוסט 2009.
Windows Live Movie Maker לא תואם לגרסאות קודמות של מיקרוסופט, כגון Windows Vista ו-Windows XP.
לוסטפרופטס
לוסטפרופטס (Lostprophets, קרי לוסטפרופיטס; כפל-משמעות של "נביאים אבודים" ו"רווחים אבודים") היא להקת רוק אלטרנטיבי ונו-מטאל מפונטיפריד', דרום ויילס. הלהקה הייתה פעילה משנת 1997 ועד 2013 כשסולן הלהקה, איאן ווטקינס, הורשע בבית המשפט ונגזרו עליו 29 שנות מאסר בפועל ו-6 שנים על תנאי, לאחר שהודה במספר מקרים של פדופיליה קשה, כולל ניסיון לאנוס תינוק.
בטילדיס, נסיכת אנהלט-דסאו
ביוגרפיה
בטילדיס נולדה בדסאו ב-29 בדצמבר 1837, לפרידריך אוגוסט, נסיך אנהלט-דסאו ומריה לואיזה שרלוטה, נסיכת הסן-קאסל, בתם של וילהלם, נסיך הסן-קאסל ולואיזה שרלוטה, נסיכת דנמרק.
משפחתה
ב-30 במאי 1862 התחתנה בטילדיס עם וילהלם, נסיך שאומבורג-ליפה, ממנו נולדו לה 8 ילדים:
או. טי. פגבנל
פרסים
בשנת 2018 היה פגבנל מועמד לפרס גילדת שחקני המסך כחלק מאנסמבל השחקנים הטוב ביותר בסדרת דרמה, על תפקידו בדמות לוק בנקול בסדרה "סיפורה של שפחה".
מכללות בישראל
בישראל המונח מכללה אינו חד משמעי, ולכן ניתן למצוא גופים שונים הכוללים את המילה מכללה בשמם.
מכללות אקדמיות
רק חלק מהמכללות מעסיקות חוקרים, ובמרביתן לא מתבצע מחקר אקדמי. חלק מהמכללות עוסקות גם בתחומי הוראה נוספים וחלקן משמשות גם כשלוחות של האוניברסיטה הפתוחה. בנוסף, חלק מהמכללות משמשות כמכללות מקצועיות ומכשירות טכנאים והנדסאים לבחינות המכון הממשלתי להכשרה בטכנולוגיה ובמדע. בעבר לא הייתה משמעות לכינוי "מכללה אקדמית", אולם לאחר שמכללת עמק הירדן העניקה לעצמה את התואר הוחלט למסדו והכללים בנושא זה הוכנסו לחוק.
הר ברט
הטיפוס על ההר
ההעפלה הראשונה לפסגת הר ברט בוצע על ידי סי.פ. הוגבום (CF Hogeboom), א.ה. בנט (A.H. Bent), ג'יימס אאוטראם (James Outram), אי. ג'י. ריצ'י (E.G. Ritchie) ו-ק.ד. מקללאנד (K.D. McClelland) בשנת 1916.
יארומיר יאגר
ביוגרפיה
עם תחילת קריירת הבוגרים של יאגר החל מסך הברזל את נפילתו. יאגר נבחר בדראפט ה-NHL ב-1990 על ידי פיטסבורג פינגווינס, השחקן הצ'כוסלובקי הראשון שנבחר בדראפט בלא שערק למערב. לא היה צורך בכך - השערים למערב נפתחו, ויאגר יכל להגיע לקבוצתו החדשה בצורה חופשית וגלויה.
ניו יורק ריינג'רס
יאגר הספיק לשחק בריינג'רס עד סיום עונת 2003/04, ובעונה שלאחר מכן חזר לאירופה כאשר סכסוך עבודה בין ה-NHL לאיגוד השחקנים השבית את הליגה וביטל לבסוף את העונה כולה. יאגר חזר בתחילה לצ'כיה, לקבוצת נעוריו קלאדנו, ולאחר מכן עבר לאוונגרד אומסק, אלופת רוסיה. יאגר סייע לקבוצה לזכות בגביע אירופה לאלופות באותה עונה, כשכבש את שער הניצחון במשחק הגמר מול אלופת פינלנד, אך בזירה המקומית נכשלה הקבוצה ולא הצליחה להגן על תואר האליפות שלה.
בזירה הבינלאומית
ב-1994 הגיע יאגר לאחר סיום עונת ה-NHL שלו באמצע אליפות העולם, והצטרף לנבחרת צ'כיה, אלא שצ'כיה הודחה ברבע הגמר ויאגר לא הטביע חותם על האליפות.
ב-1996 שיחק עם צ'כיה בגביע העולם בהוקי קרח וגילה יכולת ירודה, כמו הנבחרת כולה. צ'כיה הובסה בתוצאות גבוהות בכל משחקיה, כולל מול נבחרתה החלשה יחסית של גרמניה, וסיימה אחרונה את הטורניר.
סטטיסטיקה בקריירת הבוגרים
מקרא: מש - משחקים; שע - שערים; אס - אסיסטים; נק - נקודות; ד"ע - דקות עונש (על הרחקות בשל עבירות).
ג'רי קראוס
השנים הראשונות
קראוס נולד וגדל בשיקגו, אילינוי, להורים יהודים. בבית הספר התיכון בו למד, "תיכון טאפט", שיחק בנבחרת הבייסבול בעמדת התופס, ובבגרותו למד באוניברסיטת בראדלי אשר בעיר פאוריה. בסיום לימודיו האקדמיים מונה לסקאוט של קבוצת בולטימור בולטס, ובשנים הבאות החזיק בתפקידים דומים בפיניקס סאנס, לוס אנג'לס לייקרס ושיקגו בולס. לאורך התקופה קיבל קרדיט על בחירתם בדראפט ה-NBA של השחקנים ג'רי סלואן (1965), ארל מונרו (1967), וס אנסלד (1968) ואלבן אדמס (1975), בין היתר. בשנת 1976 שימש במשך כחודשיים כג'נרל מנג'ר הזמני של הבולס, בין התפטרותו של דיק מוטה לבין מינויו של ג'ון קובלר. בשנים הבאות עבר לשמש כסקאוט בליגת ה-MLB, עבור הקבוצות קליבלנד אינדיאנס, אוקלנד אתלטיקס, סיאטל מארינרס ושיקגו וייט סוקס.
שיקגו בולס
בתקרת אולמה של שיקגו בולס ישנו דגל עם שמו של קראוס עבור תרומתו לקבוצה
בזיליקה אמיליה
הקמת הבזיליקה
הבזיליקה הראשונה שנבנתה במקום הוקמה בין השנים 210 לפנה"ס ל-191 לפנה"ס לערך. מבנה זה כלל שלושה אולמות עיקריים והיה בנוי מאבן טופה.
הבזיליקה שופצה בשנת 22 לספירה, במלאת מאתיים שנה לקיומה, ותוארה על ידי פליניוס הזקן כמבנה היפה ביתר בעיר רומא.
שרידי הבזיליקה נותרו עומדים עד תקופת הרנסאנס אולם אז נלקחו השרידים ונעשה בהם שימוש משני בבניית ארמון ז'ירו-טורלוניה (Giraud-Torlonia), אשר אף הוא אינו קיים בימינו.
שוברים שתיקה
הארגון גובה עדויות מחיילים משוחררים ומציג מקרים שבהם לטענתו חיילים או מתנחלים נהגו שלא כשורה, ביצעו עוול או התעללו בפלסטינים, בדרך של ביזה, השחתת רכוש, ירי לא חוקי או פעולות לא מוסריות אחרות. הארגון טוען כי הקצינים הבכירים בצה"ל מודעים לפעולות אלו, ואין מדובר במקרים בודדים אלא בפרקטיקות מקובלות. צה"ל טען כי העדויות הן אנונימיות ומבוססות על שמועות ועדויות שמיעה. בדצמבר 2015 אסר שר הביטחון משה יעלון על שיתוף פעולה בין צה"ל לבין "שוברים שתיקה". בשנת 2018 קיבלה הכנסת חוק הקובע כי ארגוני דה-לגיטימציה הפועלים נגד חיילי צה"ל ונגד מטרות החינוך הממלכתי, לא יוכלו להיכנס לתוך שטחי בית הספר ולהיפגש עם התלמידים. החוק נודע בשם "חוק שוברים שתיקה" ופורש כאילו בעקבותיו ובמקביל, נאסרה פעילותו בבתי הספר. בעקבות זאת ארגון שוברים שתיקה הודיע כי הם אינם פועלים נגד חיילי צה"ל אלא למענם, ולכן החוק אינו חל על הארגון.
הקמה ופעילות
הקולנוען אבי מוגרבי יצר את סרטו "Z32" בעקבות עדות שגבה הארגון על אירוע שבו כוח צה"ל הרג שוטרים פלסטינים כנקמה על הפיגוע במחסום עין עריכ שבו נהרגו שישה חיילי צה"ל. הסרט נקרא על שם המספר הסידורי של המעיד האלמוני ברישומי הארגון.
הארגון פועל בישראל ומחוץ לה. הוא משתתף בכנסים, מעביר הרצאות באוניברסיטאות ובמוסדות אחרים ומפרסם מידע בכלי תקשורת. בשנת 2011, לציון עשור לאינתיפאדה השנייה הוציא הארגון ספר "כיבוש השטחים", קובץ עדויות של חיילים על שרותם.
סיורים בחברון
בעקבות מפגש עם אנשי "שוברים שתיקה" וסיור בחברון כתבה אלונה קמחי את השיר "עניין של הרגל". השיר, בביצועו של יזהר אשדות, נפסל להשמעה בגלי צה"ל.
מבצע צוק איתן
הדו"ח עורר הד תקשורתי רחב בארץ ובעולם ואחדות מהעדויות אף הוקראו בכנסת על ידי חברי כנסת מסיעת מרצ. תנועת חמאס אימצה את הדוח, כינתה את המעשים המתוארים בו פשעי מלחמה ודרשה להעמיד לדין את האחראים להם. חלקים מהדו"ח אף הוצגו בתקשורת האיראנית.
תקציב
ב-2008 קיבל "שוברים שתיקה" תרומות בסך 1.2 מיליון שקל וב-2009 כ-2.9 מיליון שקל. בנובמבר 2012 תרם עמוס עוז לארגון פרס בסך 2,500 ליש"ט, שניתן לו מהקרן החדשה לישראל על פועלו לקידום זכויות אדם.
פרהיסטוריה
אפיונים כלליים של הפרהיסטוריה
במאה ה-19 החלו לחלק את הפרהיסטוריה לתקופות. ראשית, היא חולקה לעידן האבן, עידן הברונזה ועידן הברזל. לאחר מכן, עידן האבן הוא-עצמו חולק למספר תקופות: התקופה הפליאוליטית (התחתון, הביניים, והעליון), התקופה המזוליטית וכן התקופה הנאוליתית.
התקופה המזוליתית
השינוי האקלימי באירופה של המעבר מהפליסטוקן להולוקן הביא לשינוי בהרגלי התזונה: בתקופה זו התפתח הדיג, אשר נועד לספק את הצרכים הגדלים של האוכלוסייה ושינוי בכמות הצייד. במקביל לגיוון המזון בצייד חלה התפתחות משמעותית בהסתמכות על מזון מן הצומח. לקראת סוף התקופה הזו החל האדם לביית מיני צמחים.
התקופה הכלקוליתית
התקופה הכלקוליתית, "תקופת האבן והנחושת", מוגדרת בשלהי הפרהיסטוריה של דרום מזרח אירופה ומערב ומרכז אסיה, לערך באלף החמישי והרביעי לפני הספירה. בתקופה זו הופיעה חרושת המתכת, לצד כלי אבן מסותתים שהמשיכו להתקיים מהתקופות הקודמות. התקופה הכלקוליתית התקיימה לאחר או בשלהי התקופה הנאוליתית, שבה החלה כבר להתפתח חקלאות אבל עוד לא היה שימוש במתכות.
אירועים מרכזיים בפרהיסטוריה
לפחות פעמיים יצאו מאפריקה, ערש המין האנושי, הגירות של טיפוסי אדם שיכולותיהם הפיזיות והמנטאליות משופרות. אוכלוסיות קדומות של טיפוסי הומו ארגסטר היו כנראה אבותיהם של אוכלוסיות הומו ארקטוס, אשר היו הראשונים כבר לפני כ-1.7 מיליון שנה לאכלס חלקי עולם החורגים מאקולוגיית המוצא של האדם. עדות לכך היא ממצאי דמיניסי – גאורגיה. שהשאירו כלים בעובידיה בעמק הירדן בדרכם ליישב את רוב "העולם הישן", להשתלט על השימוש באש, על הציד ואולי אף על החיים בשבט. לבסוף יישבו גם את אינדונזיה.
יחסי אוגנדה–ארצות הברית
היסטוריה
חיל השלום של ארצות הברית כולל מתנדבים פעילים בהכשרת מורים ראשונית, ומחלקת המדינה מבצעת תוכניות לחילופי תרבות, ובהתאם לתוכנית פולברייט מביאה מרצים וחוקרים לאוגנדה, ונותנת חסות למחקר ותוכניות סיור עבור מגוון רחב של גורמים מן הממשלה, ארגונים לא ממשלתיים והמגזר הפרטי. באמצעות קרן העזרה העצמית של השגרירות, קבוצות מקומיות באזורים עניים מקבלות סיוע לפרויקטים קטנים עם מעורבות גבוהה של הקהילה.
כפייה בכריתת חוזה
תוצאות
כן, במקרה בו החוזה ניתן להפרדה לחלקים והכפייה נוגעת רק בחלק אחד מהם, ניתן לבטל את אותו חלק בלבד. אולם, אם הצד הנכפה לא היה מתקשר בחוזה כלל אילולא נכפה עליו לעשות כן- הוא רשאי לבחור בין ביטול מלא או חלקי של החוזה.
ואדי עארה
בעת החדשה
סיפוח ואדי עארה שהתקיים ב־1949 הוסיף למדינת ישראל הצעירה 30 כפרים ששכנו בצד המערבי של הנחל והכביש ובהם כ-40,000 ערבים. התנאי שהוצב על ידי האומות המאוחדות להצטרפותה של ישראל כחברה בארגון היה איחוד משפחות ערביות, שבמהלכו יהגרו ויתאזרחו ערבים מאזור השומרון אל ואדי עארה. ישנן הערכות שהתווספו בדרך זו למעלה מ-10,000 ערבים.
כפר עאנה
היסטוריה
בשנת 1863 ביקר בכפר חוקר ארץ ישראל ויקטור גרן וכתב:
בשנים 1953-1950 הוקמו מעברות כפר ענא א' וב' בשטחי הכפר. המעברות שימשו בעיקר לקליטת עולים מעיראק שעלו במסגרת מבצע עזרא ונחמיה. חלק מהעולים יושבו בבתים קיימים והאחרים התגוררו בצריפים ובאוהלים. מעברות דומות הוקמו גם בכפר הסמוך סקיה. בשנת 1955 צורף השטח של מרכז הכפר למועצה המקומית אור יהודה. על אדמותיו החקלאיות של היישוב הוקמו והתרחבו היישובים יהוד, נוה מונוסון, יגל, אחיעזר, גני יהודה וקריית אונו.
בשנת 1960 התרחש במעברה רצח כפול.
ג'ייסון מרלס
ביוגרפיה
מרלס לוהק לתפקיד ג'ק רימר, מנהל בית הספר, בסדרת הדרמה של ה-BBC "דרך ווטרלו", והיה אחד השחקנים הראשונים שהופיע בסדרה מהפרק הראשון. ההצלחה של "דרך ווטרלו" הגדילה את הפופולריות של מרלס כשחקן דרמטי. ב-2007 הודיע מרלס שהוא עזב את הסדרה, והופיע בפעם אחרונה בפרק בעונה השלישית. החליפה אותו בתפקיד המנהל אווה פופ בדמות רייצ'ל מייסון. בהמשך הופיע מרלס בתפקיד אורח בסוף העונה השלישית. ב-2009 שנה אחרי שעזב את "דרך ווטרלו" שיחק מרלס בעונה השנייה של הסדרה "הדרך לקנדלפורד" בתפקיד ג'יימס דאונלנד.
עונת 2020/2021 ב-KHL
פלייאוף גביע גגארין
משחקי הפלייאוף של גביע גגארין 2021 התחילו ב-2 במרץ, כאשר שמונה הקבוצות המובילות מכל אחת מהחטיבות מעפילות. הפלייאוף מתוכנן להסתיים עד ל-30 באפריל 2021 אם לא יהיו עיכובים על רקע המאבק במגפת הקורונה ברוסיה.
קרלוס סנטנה
סנטנה דורג במקום ה-90 בקטגוריית "האמנים הגדולים בכל הזמנים" במגזין הרולינג סטון ובמקום ה-20 במאה הגיטריסטים הגדולים בכל הזמנים גם של הרולינג סטון.
ביוגרפיה
ב-29 באפריל 1987 הופיע לראשונה בישראל, בפני כ-7,000 צופים, בבריכת הסולטן בירושלים.
דואר רוסיה
לחברה 42,000 סניפים ב-87 מחוזות רוסיה והיא העסיקה 351,753 עובדי דואר (לפי נתוני שנת 2014). את שירותי הדואר בחצי האי קרים מספקת חברה נפרדת בשם "דואר קרים".
היסטוריה
בהתחשב בתפקיד הדואר בהתפתחות ההיסטורית של המדינה, בשנת 1994 הורה נשיא רוסיה בוריס ילצין לציין חג מקצועי של עובדי הדואר - "יום הדואר הרוסי", הנחגג מדי שנה ביום ראשון השני של חודש יולי. צו נשיאותי נוסף בשנת 1997 החזיר את המסורות הסמליות של הדואר הרוסי עם הוספת הסמל והדגל של רוסיה לסמל הדואר.
במרץ 2013 דיווח הדואר על ירידה משמעותית בתהליך ההתייעלות. בהודעה מיוחדת סמנכ"לית הדואר, נינה פטיסובה, אמרה לסוכנות התקשורת הפדרלית ושירות המכס הפדרלי כי עיבוד דואר בינלאומי נמצא במצב קריטי במשרדי המכס בונוקובו ובשדה התעופה הבינלאומי שרמטייבו וגם בסניף הדואר המרכזי במוסקבה. מנהל שירות הדואר הפדרלי של מחוז וולוגדה אמר: "הסיבה לעיכובים היא לא היעילות שלנו, אלא הלחץ של גורמים חברתיים. יש לנו יותר מדי תפקידים רשמיים: מסירת פנסיות, של מכתבים ומנויים לעיתונים ומגזינים".
באוגוסט 2013 השיק הדואר את הטיסה האזורית הראשונה שלו ביקוטיה והוא מחזיק ברשותו 2 מטוסי מטען משלה, עם כוונה לרכישת 7 מטוסים נוספים כדי להפעיל חברת תעופה עצמאית. זאת במסגרת תוכנית להרחבת הקישורים לאזורים מרוחקים. סמנכ"ל הדואר, אלכסיי סקאטין, הדגיש ש"יש לשלוח את הדואר בזמן למרות הגאוגרפיה הקשה באזור. אנו מתחילים לשפר את לוגיסטיקת הדואר באזורים המרוחקים של רוסיה".
קורנונסקי
פילוסופיה
הוא ביכר אוכל פשוט על פני מורכב, גס על פני מעודן, ולעיתים חזר על הביטוי: "Et surtout, faites simple!" (בתרגום לעברית: "ומעל הכול, תשמרו על פשטות!"). היה זה בוודאי הודות לאסקופייה.
תולדות חייו
Arbellot, הביוגרף שלו, מספר שהוא טבע את המונח Bibendum עבור איש המישלן ב-1907, וכתב את הטור השביעי של מישלן "Les Lundis de Michelin" ביומון הפריזאי Le Journal החל מ-25 בנובמבר 1907. במקור הוא חתם "מישלן" אבל החל מ-2 במרץ 1908 הוא חתם בשם "ביבנדום". מישלן השתמשו במונח "Nunc est bibendum" ("Cheers" בתרגום ללטינית) על פוסטר ב-1898, ובו הראו את איש המישלן בולע כוס מלאה במסמרים, אולם לא ברור מתי השתמשו במילה ביבנדום לדמות הזו.
קורנונסקי נהרג כשהוא נפל מחלון דירתו. הוא שקד על שמירתה של דיאטה באותה עת, לכן משערים שהתעלף.
ביבליוגרפיה
ב-2003 היסטוריון האמנות האמנות הגרמני Inge Huber גילה חמישה ספרים עם מכתבים של קורנונסקי, וכתב ביוגרפיה בשם "Curnonsky. Oder das Geheimnis des Maurice-Edmond Sailland" 2010, Rolf Heyne Editor
יוביסופט
היסטוריה
בשנות ה-90 המוקדמות, יוביסופט יזמה הפצה של משחקים בפיתוח ביתי שיצא לפועל בשנת 1994 בפתיחת הסטודיו שלה במונטריאול שבקנדה, תחת השם יוביסופט מונטריאול, שהפך מאוחר יותר למשרדה הראשי.
יוביסופט בשנת 2008 קנו את Massive Entertaiment, חברה שהייתה אחראית לפיתוחי משחקי אסטרטגיה ממיקרוסופט. החברה פיתחה כותרים מוצלחים כמו Far Cry 3, או הכותר החדש מבית יוביסופט - Tom Clancy's The Division. עם התפרקות THQ הם רכשו את הזכויות על South Park: The Stick of Truth.
ממלכת הנובר
ממלכת וסטפאליה
במהלך המלחמות הנפוליאוניות לחם צבא הנובר לצד צבא בריטניה, אך בשנת 1806 נכבשה הנסיכות ונמסרה לממלכת פרוסיה. בשנת 1807 הוחלט בחוזה טילזיט על הקמת ממלכת וסטפאליה, שכללה את שטחי הנסיכות יחד עם שטחים מנסיכות הבוחר מהסן ונסיכות בראונשווייג-וולפנביטל. לאחר קרב לייפציג פורקה ממלכת וסטפאליה, והנסיכות חזרה לשליטת בית הנובר.
פול פיי
שנותיו האחרונות
ב-1967 נמכרה חברת הבנייה המשפחתית של פיי והוא ייסד חברת השקעות. הוא היה דירקטור בשתי חברות פיננסיות וחבר בחבר הנאמנים של קרן מכללת המלחמה של הצי.
ג'ון לקומפט
ג'ון צ'ארלס לקומפט (באנגלית: John Charles LeCompt; נולד ב-10 במרץ 1973 בליטל רוק שבארקנסו, ארצות הברית) הוא מוזיקאי אמריקאי שהיה חלק ממוזיקת ההבי מטאל בליטל רוק החל מאמצע שנות ה-90. לקומפט היה חבר במספר להקות, החל מלהקות קטנות ועד ללהקות שזכו לפרסום רב. אחד מהאנשים איתם שיתף פעולה לאורך זמן הוא רוקי גריי, שהיה חבר בדרך-כלל באותן להקות כמו לקומפט. כיום שניהם חברים בלהקות We Are the Fallen ו-Machina.
Evanescence
לקומפט היה שותף לכתיבת השיר "Taking Over Me" באלבום Fallen, לכתיבה ולתכנות השיר "All That I'm Living For" באלבום The Open Door שיצא בשנת 2006 וכן הוא היה שותף בתכנות השיר Call Me When You're Sober.
Mourningside
בדומה ל-Kill System, גם ל-Mourningside אין חוזה הקלטות רשמי, אולם הלהקה הוציאה 7 אלבומי EP. השיר הראשון של הלהקה נקרא "Painting the Eyes", והוא יצא בתקליטור מיוחד לקידום הלהקה בשנת 2005.
Machina
בשנת 2005 חבר לקומפט ביחד עם פיל טיילר ללהקה Future Leaders of the World. לאחר מספר שינויים שנעשו בלהקה, היו חברים בה ג'ק וויס, ת'אד אבלס ורוקי גריי, וכן שונה שם הלהקה ל-Machina. הלהקה הוציאה אלבום EP בשנת 2007 והופיעה רבות ברחבי ארצות הברית.
דרישה (הנדסת תוכנה)
מסמך דרישות תוכנה
מסמך דרישות ניתן לשינוי אם המבנה והסגנון שלו הם כאלו ששינויים יכולים להיעשות בקלות. על המסמך להכיל תוכן עניינים, אינדקס והתייחסויות בתוך המסמך. על כל דרישה בו להופיע במקום אחד בלבד.
מפרט דרישות לתוכנה
המסמך יכלול הגדרת הדרישות הבאות:
מחלות זיהומיות (התמחות רפואית)
בישראל
לצורך התמחות במחלות זיהומיות בישראל, נדרשת התמחות קודמת ברפואה פנימית או ברפואת ילדים. החל משנת 1999 ניתנת אפשרות גם למומחים ברפואת משפחה להתמחות במחלות זיהומיות.
רטורנו
היסטוריה
ברטורנו קיימות מספר תוכניות טיפול אשר נועדו לתת מענה למגוון אנשים במצוקות שונות.
פרם (עיר)
היסטוריה
בימי הביניים היה האזור מיושב על ידי שבטים פינו-אוגוריים שגרו מזרחית לבולגריה של הוולגה. במאה ה-13 וה-14 הגיעו לאזור סוחרים מנובגורוד וממוסקבה. עקב הפוטנציאל המסחרי הגדול היה האזור במרכז סכסוך בין נובגורוד למוסקבה. בשנת 1472 סופח האזור לנסיכות מוסקבה. התיישבות באזור העיר מוזכרת לראשונה בשנת 1647.
סרדר טשצ'י
סרדר טשצ'י (בטורקית: Serdar Taşçı; בגרמנית: Serdar Tasci, נהגה סרדר טסקי; נולד ב-24 באפריל 1987 באסלינגן אם נקר שבגרמניה המערבית) הוא כדורגלן גרמני ממוצא טורקי המשחק בעמדת הבלם באיסטנבול בשקשהיר.
שטוטגרט
בינואר 2019 חתם טשצ'י באיסטנבול בשקשהיר עד ליוני 2020. עד לתום עונת 2018/19 ערך טשצ'י ארבע הופעות במדי הקבוצה, וסבל מפציעות שגרמו לו להחמיץ משחקים רבים.
יואב בלום
יואב בלום (נולד ב-1 בספטמבר 1978) הוא סופר ישראלי.
ביוגרפיה
בלום נשוי ואב לשתי בנות ובן. מתגורר בגבעת שמואל.
הפרפר חוצה את הכביש
על הקובץ
קובץ זה ראה אור בהלסינקי בשנת 2000, והשירים הכלולים בו התפרסמו במקור בשישה ספרי שירה שונים:
מאפייני שירתה של קילפי
רוב שיריה של קילפי הם חסרי כותרת (חסרי שם) ולכן הם מזוהים על-ידי המלים הראשונות שלהם.
כפר הנוער האורנים - פנימיית האורנים
היסטוריה
בכפר פועל מערך טיפולי הכולל פסיכיאטר, פסיכולוגים, עובדים סוציאליים, מטפלים באומנות ובדרמה, טיפול בעזרת בעלי חיים, וכן קבוצות טיפוליות שונות. לצד זאת מופעל מערך חינוך חברתי הכולל חוגים, יציאה לטיולים, פעילויות מדי שבת וערבי תרבות מגוונים.
יוז H-1 רייסר
מידע טכני
זרימת הגוף של המטוס הייתה מרכיב חשוב מאוד בהשגת מהירות גבוהה וטכנולוגיות רבות פותחו במהלך בניית המטוס על מנת שגוף המטוס יהיה חלק לחלוטין. ל-H-1 היה גם כן נסע מתקפל שהוסיף לזרימת הגוף של המטוס. על המטוס הורכב מנוע פראט אנד ויטני R-1535, מנוע כוכבי בעל 14 צילינדרים בעל נפח של 25.2 ליטרים ולמרות שתוכנן להפיק עד ל-700 כח סוס הוא הפיק יותר מ-1000.
מיי וג'ורג'
ביקורת
באתר Rotten Tomatoes דורגה הסדרה ב-100% עם ממוצע של 8.3/10, בהתבסס על 22 ביקורות. הסדרה זכתה להתייחסויות חיוביות נוספות רבות.
סבכיים
מיון
בשלהי המאה העשרים, משפחת הסבכיים נחשבו כמאחדים בתוכם 50 סוגים ובהם קרוב ל 300 מינים של ציפורים קטנות אוכלות חרקים. מאוחר יותר החטפיתיים הופרדו מהם למשפחה נפרדת. בראשית המאה העשרים, כל ציפור שיר, מהעולם הישן, אוכלת חרקים הידועה למדע נחשבה בנקודה מסוימת כשייכת למשפחת הסבכיים, ויש עדיין הנוהגים להחשיב זאת כך. רק לאחר אמצע המאה העשרים התחילו לעבוד ברצינות על הפרדת משפחת החטפיתיים. אולם עדיין משפחת הסבכיים נותרה משפחה גדולה מאוד, עם מעט מאוד דפוסים של יחסי קרבה שניתן להכיר בהם. במרוצת הזמן הופרדו מהם משפחת הטימליים (Timaliidae), התפריים (Cisticolidae), הצטיות (Cettiidae) ומשפחות אחרות, וכך משפחת הסבכיים של היום התכווצה בכ 80 % מגודלה המקורי, וכיום היא מכילה 10 סוגי ציפורים שבהם 50 מינים לפחות. אולם זה אפשרי בהחלט שמחקרים עתידיים יגרמו לשינויים נוספים במשפחה זו.
כרומיזם
כרומיזם הוא תהליך כימי המביא לשינוי הפיך או בלתי הפיך בצבעו של חומר. ברוב המקרים הכרומיזם מבוסס על שינוי במצב האלקטרוני של המולקולות, במיוחד אלקטרוני π ו-d, ולכן התופעה נגרמת בדרך כלל עקב גורם חיצוני המביא לשינוי צפיפות האלקטרונים בחומר. לחומרים רבים בטבע תכונות כרומיות, ופותחו גם מגוון חומרים מלאכותיים בעלי תכונות אלה.
אורית רז
בשנת 2010 זכתה בעיטור כריסטיאן אנדרסן לספרות ילדים ונוער בעבור ספרה "ברווז ושמו געגוע" (2009).
יצירתה
·      שונות חברתית
מנחם אמיר
ביוגרפיה
חקר תופעות העבריינות והגורמים להן הביא את אמיר לשמש יועץ ומומחה למניעת עבריינות ולתוכניות שיקום וטיפול בעבריינים. בין היתר היה מעורב בהקמת מרכזי טיפול לקורבנות באונס, ניהל תוכניות טיפול באסירים משוחררים, והורה בנושאי שיטור ואתיקה במשטרה. עבודתו עם אנשים בעלי התמכרות לסמים הניעה אותו להיות ממקימי האגודה לזכויות האזרח, הרשות למלחמה בסמים ואגודת "אל סם". כן עמד אמיר בראש ועדת מחקר במינהלת הרשות לשיקום האסיר והיה חבר בוועדות ציבוריות וממלכתיות לנושאי זנות, פשע מאורגן ומלחמה בסמים. בתחום הפשע המאורגן הועסק כיועץ לממשלת הולנד וערך מחקרים עבור האו"ם.
מנחם אמיר נפטר במאי 2015, בגיל 84 ותרם את גופתו למדע.
חיים אישיים
היה נשוי לד"ר דלילה אמיר (משנת 1954) ואב לשתי בנות.
מנהטן טרנספר
היסטוריה
הלהקה זכתה להצלחה רבה אף באירופה ומספר שירים מתוך שני אלבומיה הבאים, Coming Out ו-Pastiche, הגיעו לעשרת הגדולים במצעדי הפזמונים. אחד מאותם להיטים היה ביצוע מחודש של שירו של וויין שנקלין Chanson D'Amour ("שיר אהבה"), אשר הגיע לראש המצעד בבריטניה בשנת 1977, אולם לא זכה להצלחה בארצות הברית. אלבומה הבא של הלהקה The Manhattan Transfer Live הוקלט בבריטניה ומשקף את הצלחתה הרבה של הלהקה באירופה באותה תקופה. בשנת 1978, מיד לאחר הקלטת אלבום זה, נפצעה לאורל מסי באורח קשה בתאונת דרכים והוחלפה על ידי שריל בנטין. מאז לא בוצעו שינויים בהרכב הלהקה.
הדף היומי בהלכה
היסטוריה
מי שהביע גם הוא תמיכה בתוכנית היה הרב אהרן יהודה ליב שטינמן שאמר: "כאשר המהר"ם שפירא מלובלין ייסד את הדף היומי, היו שאמרו היאך ילמדו כולם מסכתות וסוגיות שחלקן מושגים קשים ולא מוכרים - והיום כולם מבינים עד כמה היה זה תיקון גדול. הוא הדין גם לגבי 'הדף היומי הלכה'. בתחילה יש שטוענים שהדבר בלתי אפשרי שהכל ילמדו את ששת חלקי המשנה ברורה ובתוכם גם הלכות עירובין וכדומה, אך ברבות הימים יבינו כולם עד כמה מדובר בתיקון גדול וחשוב שצפוי לחולל גדולות ונצורות".
לאיוש אץ'
בהנהגת מפלגת העובדים
בתמיכת מנהיג המפלגה ראקושי, בפברואר 1953, בגיל 31, קודם אץ' כחבר מלא בוועד המרכזי וכראש המחלקה לבקרת הפעילות המפלגתית. במאי 1953 נבחר לפרלמנט של הונגריה. ב-27 ביוני 1953 נבחר למזכיר הוועד המרכזי של המפלגה לצדו של בלה בג וכחבר בוועד הפוליטי (הפוליטבירו) של המפלגה. הוא נבחר מחדש בקונגרס השלישי של המפלגה בשנת 1954. היה חבר בוועד ליישום הרהביליטציה של חברי המפלגה החפים מפשע שנידונו לעונשי מאסר או הוצאו להורג בשנים הראשונות של השלטון הקומוניסטי, חלקם אחרי משפטי ראווה. ב-1955-1956 כיהן כמזכיר המפלגה האחראי להטוויית הקו האידיאולודי. בינואר 1956 היה אץ' חבר במשלחת מפלגת העובדים ההונגרית למשא ומתן עם ההנהגה הסובייטית במוסקבה, לצדם של מתיאש ראקושי, אימרה נאג',מיהאי פרקש ובלה סאלאי. במאי 1956 פגש אץ' את השליח האמריקאי כריסטיאן רנוודאל והבטיח לרסן את הבולשת. .
Cold Water (שיר)
רקע
ב-2 במרץ 2015, פרסמו שלישיית הדיג'יים האמריקאים מייג'ור לייזר יחד עם הזמרת הדנית מו, את הסינגל "Lean On", וב-20 ביולי יצא "Lean On", שהיה גם הוא שיתוף פעולה בין ההרכב לזמרת.
גרסאות הרמיקס
רמיקסים נוספים נוצרו על ידי Lost Frequencies, דון עומר , Ocular, Delirious & Alex K, אפרוג'ק , Boombox Cartel , קינג הנרי וג'וניור בלנדר , ו-Anirudh Ravichander.
פלק הלפרין
קורות חיים
פלק הלפרין תרגם ליידיש ולעברית רבים מסופרי העולם הידועים, בהם ניקולאי גוגול, יאקוב גרים, פרידריך שילר, פלכנוב, לב טולסטוי, קנוט המסון, מארק טוויין, ג'ונתן סוויפט, אוסקר ויילד, אוגוסט סטרינדברג, אלפונס דודה ואחרים.
מערכת הבריאות באיטליה
בשנת 2020, על רקע התפרצות נגיף הקורונה באיטליה, קרסה מערכת הבריאות הציבורית כאשר בתי החולים בצפון המדינה (בעיקר במחוזות לומברדיה וונטו), לא יכלו להתמודד עם עומס החולים המאושפזים במחלקות טיפול נמרץ, דבר שהוביל למותם של מאות אנשים מדי יום ולאחוזי תמותה גבוהים מאוד באיטליה ביחס ליתר מדינות העולם.